Oltra insisteix que vol una coalició Compromís-Podem a les eleccions espanyoles
Mónica Oltra, portaveu de Compromís i vice-presidenta i consellera d'Igualtat de la Generalitat Valenciana, continua defensant una plataforma electoral àmplia que inclogui Podem per a les eleccions espanyoles. Ho ha dit durant el Fòrum Nova Economia, en què ha valorat el possible pacte, tenint en compte els resultats de Catalunya Sí que es Pot a les eleccions de diumenge al Principat i també la posició contrària a l'acord manifestada per les bases dels altres membres de la coalició: el Bloc Nacionalista Valencià i els independents de Gent de Compromís. Segons Oltra, s'han de generar 'sinergies' perquè el canvi a les municipals i autonòmiques es traslladi a les espanyoles. Per ella, l'Acord del Botànic serà de mal aplicar si no hi ha un canvi al govern espanyol. Diu que és beneficiós de pactar 'quan hi ha molts àmbits compartits' per tenir més més força i obtenir més bon resultat tenint en compte la llei electoral. Del pacte, ha dit, n'ha de sortir un grup parlamentari valencià potent.
Quan resulta beneficiós pactar per a Oltra?
'quan hi ha molts àmbits compartits'